A BIZOTTSÁG HATÁROZATA
(2005. március 30.)
egyes lengyelországi hal-, hús- és tejágazati létesítményekre vonatkozóan a 2003-as csatlakozási okmány XII. melléklete B. függelékének módosításáról
(az értesítés a C(2005) 967. számú dokumentummal történt)
(EGT vonatkozású szöveg)
(2005/271/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára (1) és különösen annak XII. melléklete 6. fejezete B. szakasza I. alszakasza (1) bekezdése e) pontjára,
mivel:
(1)
Lengyelország bizonyos, a 2003-as csatlakozási okmány XII. melléklete B. függelékében felsorolt létesítményei számára átmeneti időszak került biztosításra.
(2)
A 2003-as csatlakozási okmány XII. melléklete B. függelékét a 2004/458/EK (2), a 2004/471/EK (3) és a 2004/474/EK (4) bizottsági határozat módosította.
(3)
A lengyel illetékes hatóság hivatalos nyilatkozata szerint egyes hal-, hús- és tejágazati létesítmények már túlestek a korszerűsítési folyamaton, és jelenleg teljes mértékben megfelelnek a közösségi jogszabályoknak. Ezenkívül egyes olyan tejágazati létesítmények, amelyek számára engedélyezett mind az EU-szabványoknak megfelelő, mind az EU-szabványoknak meg nem felelő tej feldolgozása, kizárólag az EU-szabványoknak megfelelő tejet fognak feldolgozni. Ezeket a létesítményeket ezért törölni kell az átalakulóban lévő létesítmények jegyzékéből.
(4)
A hal-, hús- és tejágazat egyes létesítményei megszüntették tevékenységüket. Ezeket a létesítményeket ezért szintén törölni kell az átalakulóban lévő létesítmények jegyzékéből.
(5)
A 2003-as csatlakozási okmány XII. mellékletének B. függelékét ezért ennek megfelelően módosítani kell.
(6)
Az Élelmiszerlánc és Állat-egészségügyi Állandó Bizottság tájékoztatást kapott az e határozatban foglalt intézkedésekről,
ELFOGADTA EZT A HATÁROZATOT:
1. cikk
Az e határozat mellékletében felsorolt létesítmények törlésre kerülnek a 2003-as csatlakozási okmány XII. mellékletének B. függelékéből.
2. cikk
Ennek a határozatnak a tagállamok a címzettjei.
Kelt Brüsszelben, 2005. március 30-án.